Oʻzbekiston Respublikasida pillachilik va qorakoʻlchilikni yanada rivojlantirish chora-tadbirlari toʻgʻrisida
(decree, 2025-03-17)

Mamlakatimizda pillachilik va qorakoʻlchilik tarmoqlarining mavjud salohiyatini har tomonlama ishga solish hamda ishlab chiqarish korxonalarining rentabelligini oshirish uchun qulay sharoitlar yaratish orqali ushbu sohalarni qayta tiklash va rivojlantirish boʻyicha qator chora-tadbirlar amalga oshirilmoqda. Shu bilan birga, mazkur tarmoqlardagi infratuzilma resurslaridan samarali foydalanilishini taʼminlash, nasl koʻrsatkichlarini yaxshilash, ozuqa bazasini mustahkamlash, shuningdek, ishlab chiqarilayotgan mahsulot sifati va raqobatbardoshligini oshirishga qaratilgan tizimli ishlarni yoʻlga qoʻyish boʻyicha faoliyatni kuchaytirish talab etilmoqda. Pillachilik va qorakoʻlchilikni jadal rivojlantirishni taʼminlash, pillachilik va qorakoʻlchilik klasterlarini tashkil qilgan holda xom ashyoni chuqur qayta ishlashni tashkil etish, ishlab chiqarilayotgan mahsulotlarni ichki va tashqi bozorlarga olib chiqishni davlat tomonidan qoʻllab-quvvatlash, joylarda yangi ish oʻrinlarini yaratish va aholi daromadlarini oshirish maqsadida: 9. Qishloq xoʻjaligi vazirligi Jahon bankining amalga oshirilayotgan loyihasi (15 mln yevro) va Fransiya taraqqiyot agentligi bilan birgalikda ishlab chiqilayotgan “Oʻzbekiston Respublikasida chorvachilik sektorini rivojlantirish” loyihasi (16 mln yevro) doirasidagi ikkita grant liniyalari yuqorida koʻrsatilgan ilmiy-tadqiqot institutlarining moddiy-texnika bazasi, laboratoriya uskunalarini modernizatsiya qilish, kadrlarni tayyorlash va qayta tayyorlash, shuningdek, ularga xorijiy mutaxassislarni jalb qilishga yoʻnaltirilishini taʼminlasin. 10. Qishloq xoʻjaligi vazirligi: Ipakchilik ilmiy-tadqiqot instituti, Qorakoʻlchilik va choʻl ekologiyasi ilmiy-tadqiqot instituti hamda Buxoro choʻl-yaylov ozuqabop oʻsimliklar urugʻchiligi ilmiy-ishlab chiqarish markazining Qoraqalpogʻiston Respublikasi va respublika viloyatlarida tashkil qilinayotgan, qishloq xoʻjaligidagi bilim va innovatsiyalar tizimini oʻz ichiga olgan Agroxizmatlar markazlari bilan chuqur integratsiyalashuvini; pillachilik va qorakoʻlchilik bilan shugʻullanuvchi tadbirkorlik subyektlariga Agroxizmatlar markazlari orqali bilimlar berish, ularni ilmiy-amaliy qoʻllab-quvvatlash va xizmatlar koʻrsatish tizimi joriy etilishini taʼminlasin. 12. “Oʻzbekipaksanoat” uyushmasi huzurida yuridik shaxs maqomiga ega boʻlmagan Pillachilikni rivojlantirish jamgʻarmasi tashkil qilinsin va qonunchilik hujjatlari bilan taqiqlanmagan manbalar uning mablagʻlarini shakllantirish manbai etib belgilansin. 13. Oliy va oʻrta maxsus taʼlim vazirligi, Veterinariya va chorvachilikni rivojlantirish davlat qoʻmitasi hamda Qoʻmita boshqa manfaatdor vazirlik va idoralar bilan birgalikda: 2021-2022 oʻquv yilidan boshlab Toshkent davlat agrar universiteti va Samarqand veterinariya meditsinasi instituti filiallarida qorakoʻlchilik sohasida kadrlar tayyorlash boʻyicha maxsus yoʻnalishlar ochishni nazarda tutsin; Samarqand veterinariya va meditsina texnikumida mayda shohli mollarni koʻpaytirish hamda ipak qurti yetishtirish boʻyicha kadrlar tayyorlanishini taʼminlasin; Margʻilon shahridagi 1-son kasb-hunar maktabida ipak qurti yetishtirish, xom ipakni qayta ishlash va ipakdan tayyor mahsulotlar ishlab chiqarish boʻyicha kadrlar tayyorlanishini taʼminlasin; Qorakoʻlchilik va choʻl ekologiyasi ilmiy-tadqiqot instituti hamda Ipakchilik ilmiy-tadqiqot instituti ularga mayda shohli mollarni va ipak qurtini koʻpaytirish boʻyicha yuqori malakali mutaxassislar tayyorlashni tashkil qilishda ilmiy-metodik yordam koʻrsatish vazifasini yuklagan holda tegishincha Samarqand veterinariya va meditsina texnikumiga va Margʻilon shahridagi 1-son kasb-hunar maktabiga biriktirilsin. 15. Qoʻmita bir oy muddatda: Oʻzbekiston Respublikasi Pillachilik va qorakoʻlchilikni rivojlantirish qoʻmitasi faoliyatini tashkil etish toʻgʻrisidagi Oʻzbekiston Respublikasi Prezidentining qarori loyihasini kiritsin; Investitsiyalar va tashqi savdo vazirligi bilan birga Oʻzbekiston Respublikasi bojxona chegarasi orqali ipak chiqindilari (shu jumladan ipak momigʻi) va xom ipakni olib chiqish ustidan monitoring qilish tartibi toʻgʻrisidagi nizom loyihasini Vazirlar Mahkamasiga kiritsin; manfaatdor vazirlik va idoralar bilan birgalikda qonun hujjatlariga mazkur Farmondan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 16. Ushbu Farmonning ijrosini nazorat qilish Oʻzbekiston Respublikasi Bosh vazirining oʻrinbosari Oʻ.I. Barnoyev zimmasiga yuklansin.